Krejcir en kie het glo staatsaanklaer gedreigRadovan Krejcir Foto: Werner Beukes/SAPA Radovan Krejcir en sy drie medebeskuldigdes het glo die staatsaanklaer en ‘n getuie in hul aansoek om borgtogaansoek gedreig, het die Palm Ridge-streekshof Maandag gehoor. Landdros Reginald Dama het Maandag getuienis aangehoor van Mashudu Freddy Ramuhala, die ondersoekbeampte. Volgens Ramuhala het Krejcir en sy medebeskuldigdes die staatsaanklaer, Louis Mashiane, en ‘n getuie gedreig. Ramuhala het die twee verklarings aan die hof voorgehou. Staatsaanklaer Louis Mashiane het in ‘n verklaring gesê hy het twee weke gelede ‘n oproep van ‘n privaattelefoonnommer ontvang en die persoon het hom aangesê om nie borgtog teen te staan in die Krejcir-saak nie. “Die persoon het gesê as ek weet wat goed is vir my, sal ek nie borgtog teenstaan nie.” ‘n Onbekende getuie het in ‘n verklaring gesê Desai Luphondo, een van die beskuldigdes, het glo ‘n anonieme man uit die tronk gebel en gesê hy weet die getuie is die een wat veroorsaak het dat die inhegtenisneming plaasvind. Die getuie is glo aangesê “hulle gaan hom wys”. Die getuie het glo ook ‘n oproep van ‘n privaattelefoonnommer ontvang waarin ‘n persoon vir hom gesê het hy moet “die wit man uitlos”. Hulle het gevolglik klagtes gelê by die polisie. Krejcir, Luphondo en twee lede van die Valke, ao Samuel Modise Maropeng en George Jeff Nthoroane is verlede maand in hegtenis geneem op aanklag van ontvoering, aanranding en poging tot moord. Die mans het glo in Junie ‘n man, wie se broer slegs as Doctor bekend staan, ontvoer en aangerand. Doctor het glo met ‘n besending van 25 kg tik verdwyn. Doctor sou glo reël dat die dwelms deur doeane gaan by OR Tambo internasionale lughawe en was bestem vir Australië. Doctor se broer is glo ontvoer en vir vier dae lank by Money Point se kantoor in Bedfordview, Johannesburg, aangehou waar hy aangerand is. Ramuhala het aan die hof gesê die saak teen die vier mans is nie ondersoek nie en is gevolglik gesluit. Die saak is weer in Oktober oopgemaak en is na die nasionale taakspan verwys. Riah Phiyega, die nasionale kommissaris, het dié taakspan aangestel om Krejcir en sy beweerde vennote in die polisie te ondersoek. Eddie Classen, vir Krejcir, het dit aan Ramuhala gestel dat sy kliënt nie Money Point besit nie. Die onderneming behoort aan ‘n maatskappy en die enigste aandeelhouer is Ronnie Vuma, wat verlede maand in ‘n bomontploffing by Money Point gesterf het. Classen voer verder aan dat Krejcir se vrou, Katerina Krejcirova en hul twee seuns nie in November via Nigerië na Mauritius gereis het nie. Die staat beweer hulle het die land onder valse voorwendsels verlaat. Hul paspoorte dui egter glo nie aan dat hulle in Nigerië geland het nie. Ramuhala se kruisverhoor duur Dinsdag voort. Lees ook: Krejcir-borgtogverhoor hervat Krejcir-hofsaak: Bykomende verklaring afgekeur Krejcir-saak: “Staat het geen saak teen Valke” Krejcir-verhoor: Hof weier om bekentenis vry te stel Krejcir en kie hoor vandag dalk oor borg Krejcir hoor dalk môre oor borg Krejcir “hier om te bly”; dwelmtransaksie het glo skeefgeloop Krejcir beaam polisie-marteling; Luphondo glo ook aangerand Krejcir-borgtogverhoor na hoër hof geskuif Krejcir en kie terug in hof Só het hulle om Krejcir geval Krejcir-moordverdagte vrygelaat Agliotti het óók geld geleen by Krejcir Polisieman wat geld by Krejcir leen, het nie bedank – Valke Duitse ‘vriend’ van Krejcir ook vas Krejcir: Valke-hoë vas Foto’s: Krejcir Maandag by die hof Krejcir-saak uitgestel Krejcir moet na hospitaal oorgeplaas word Krejcir-verhoor agter geslote deure; Opod ondersoek “aanranding” Krejcir vertrou glo nie staatsdokter Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval